HAAPAJÄRVEN KIHLAKUNNAN-		
VIRASTON SYYTTÄJÄOSASTO
Kustaa Vaasankatu 2
85800 HAAPAJÄRVI			p.K.vvvv
Puh. 010 362 8000
Fax. 010 362 8009

Oikeusministeriö 
Pl 25
00023 Valtioneuvosto

Lausuntopyyntö 15.6.2005  5/66/2004 

PYYDETTY LAUSUNTO

Syyttäjien tarpeen laskentaperusteista:

Lähtökohta, että syyttäjän työmäärä tulee mitoittaa niin, että hän ehtii tehdä kaiken häneltä edellytettävän työn normaalia virka-aikaa vastaavana aikana, on oikea ja resurssitarve tulisi laskea tämän mukaan.

Se, että resurssitarve lasketaan sen perusteella, miten paljon erilaisia asioita syyttäjä ehtii tehdä työpäivän aikana, on yksipuolinen. Siinä ei oteta huomioon erilaisia “häiriötekijöitä”, sillä työajan käyttö ei ole “pelkkää matematiikkaa”.

Resurssitarvetta olisi pitänyt selvittää muillakin vaihtoehtoisilla laskelmilla esim. sellaisilla, joissa selvitetään syyttäjien nykyinen ajankäyttö verrattuna virka-aikaan. Siinä olisi selvinnyt todennäköisesti melko tarkasti se, paljonko syyttäjät yleensä käyttävät nykyiseen tuloksen, tuottavuuden ja taloudellisuuden saavuttamiseksi virka-ajan ulkopuolista aikaa. 
Joissakin yksiköissä tämä virka-ajan ulkopuolinen työaika on huolestuttavan suuri, eikä sen varaan voida pysyvästi rakentaa resurssitarvetta ja syyttäjätoimintaa.

Toimistosihteerien tarpeen laskentaperusteista:

Lähtökohta, että kahta syyttäjää kohti tarvitaan yksi toimistosihteeri, ei ole oikea pienissä syyttäjäyksiköissä.

Lähtökohdan tulisi olla se, että kahta syyttäjää kohti tarvitaan yksi toimistosihteeri, mutta syyttäjäyksikössä tulee kuitenkin aina olla vähintään kaksi toimistosihteeriä.

Tulevien syyttäjäyksiköiden toimipaikkojen etäisyys ja muut olosuhteet tulee ottaa myös huomioon syyttäjäyksiköiden toimistosihteereiden määrää ratkaistaessa.

Tiettyjen pienten yksiköitten työmäärä, toimistosihteerin vuosilomat ja mahdolliset sairauslomat aiheuttavat sellaisia vaikeuksia työtehtävien hoidossa, että yksiköissä joudutaan turvautumaan työllisyysmäärärahoin palkattuun henkilöstöön, mikä ratkaisu ei yksikön tarkoituksenmukaisen toiminnan ja ammattitaidon kannalta ole periaatteessa hyväksyttävissä.

Toimistosihteerien määrän ja virkarakenteen tulee olla myös sellainen, että kunkin toimistosihteerin kykyjä pystytään täysimääräisesti käyttämään hyväksi.

Toimistosihteereidenkin osalta olisi ollut syytä selvittää heidän selviytymistään työtehtävistään virka-ajan puitteissa.

Esitutkintayhteistyö:

Työryhmän käsitys, että esitutkintayhteistyön osuuden lisäämiseen ei ole mahdollisuuksia ilman lisäpanostuksia ja lainsäädäntötoimia, on oikea.

Rakenneuudistus:

	Katson, että kun syyttäjälaitoksen rakennetta uudistetaan, tulisi valita 18 syyttäjäyksikön malli, sillä 30 syyttäjäyksikön mallilla ei näillä näkymillä olisi selkeitä etuja saavutettavissa.

	Rakenneuudistuksen yksityiskohdissa tulee kuitenkin yksittäisten virkamiesten edut ottaa huomioon.

Esa Mustonen
Johtava kihlakunnansyyttäjä